Odense Adresse-Contoirs Efterretninger, 1844-11-18
Stænderforsamlingen i Holsteen. J det 9de Møde motiverede Advocat Lock sit Andragende om Stænderforsamlingens Offentlighed. Kun een Deputeret udtalte sig derimod, og med 36 St. mod 11 nedsattes Committee, hvorved Forsamlingen tilkjendegiver, at den, skjøndt dens tre Gange gjentagne Begjæring ligesaa ofte af Regjeringen er bleven afslaaet, ikke bliver træt af at bede og en god Sag. Til Committeemedlemmer valgtes 3 af Sagens ivrigste Forfægtere Dhrr. Löck, Claussen og Bargum. Den samme Deputeredes Forslag om Afskaffelse af korporlig Tugtelse i Militairtjenesten gik eenstemmig til Committee. Den ivrige Schleswigholsteiner, Justitsraad Klenze, der, som "Fædrelandet" bemærker, engang har narret Berlingske Tidende til at optage en erkeschleswigholsteinsk Artikkel, motiverede derpaa sit Ussingske Andragende om Foreningen af den slesvigske og holsteenske Stænderforsamling. Hans Motivering indeholder mange skjønne Ting t. Ex. at Sagen nu har naaet sit tredie Udviklingsstadium, paa hvilket Grundene for en forsonende Udvikling af alle under vor Monark underkastede Statsdele træde frem", den tydske og danske Nationalitet kan ligesaa godt smelte sammen, som det Høitydske og Plattydske (da det Tydske naturligviis er høitydsk, maa det Danske formodentlig være plattydsk); Proponenten er overbeviist om, at de Danske, saasnart de rigtig kjende Principet for den schleswigholsteinske Bank, ville ønske den alt Held, vore Skibes Stempling med "Dansk Eiendom"", som blot er en Levning af en for 32 Aar siden truffen Krigsforholdsregel, kunde uden Betænkelighed, da den har givet Anledning til saa stor Misforstaaelse, ombyttes med en Stempling med Kongens Navneciffer"; "Forbindelsen med Danmark er ingenlunde Schleswigholsteinerne imod, saasnart kun Hertugdommernes Selvstændighed indrømmes", "den slesvigske Stænderforsamling har tydelig viist, at den paa lige Maade sørger for de dansktalende Slesvigeres Underviisning, som for de tydsktalendes". Forøvrigt støtter Proponenten sit Andragende hovedsagelig til Citater af Geheimeraad Ørsteds forskjellige Yttringer i den jydske Forsamling, hvoraf han blandt Andet uddrager, at "Regjeringen anseer en Forening af begge Hertugdømmers Stænderforsamlinger for hensigtsmæssig". Han kalder Geheimeraad Ørsted, en i Videnskab og Politik graanet Statsmand, der i Lidenskabernes bølgende Hav staaer som en urokkelig Klippe og skjøndt miskjendt (dog ikke af Schleswigholsteinerne, alligevel vedligeholder sit klare blik uformørket. Præsidenten har Proponentens Motivering ikke tiltalt, han mener, at hvad den kgl. Commissarius har yttret som sin personlige Overbeviisning i den jydske Stænderforsamling, ikke bør have nogen Jndflydelse i den holsteenske, og at den lige Vei er den bedste. Den kgl. Commissarius anerkjender ikke Rigtigheden af de Slutninger, som Hr. Klenze har uddraget af den jydske Commissarii Yttringer, hvilke han ikke anseer det for sin Pligt officiel og antentisk at fortolke. Hr. Klenze anseer det derefter for nødvendigt, at erklære, at han har udtalt sin Overbeviisning som ærlig, brav, tydsk Mand" og reserverer sig imod, at han ikke skulde være gaaet den lige Veil. Forøvrigt anfører han iblandt Grundene for sine lange Citater af Ørsted i den jydske Forsamling, at den rolige, faste, graanede Statsmands Holdning i hiin Forsamling ligeoverfor Partiernes Larm er et saa herligt Phænomen i Historien, at der er den meest grundede Anledning til at lære den at kjende". Reventlou fra Preetz er enig med Forslaget, men ikke med Motiverne. Eenstemmig vedtoges Committee, hvortil valgtes Reventlou fra Preetz, Klenze og Balemann.